**Chemarea primăverii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chemarea primăverii

...

Câtă lumină-ți dărui astăzi prin ferestre,

Vino cu penelul, te rog frumos, maestre,

Întinde iute pânza și-ncet încet cu mâna,

Fixează-mi tu lumina pentru totdeauna!

...

Prinde dimineața în dulci culori solare,

Luminii fă-i din pânză superbă închisoare,

Vino maestre pune pe pânză o poveste,

Să vadă toți minunea unei lumini celeste!

...

Și încarcă-ți pânza cu blânda mea povară,

Că e acea lumină din zori de primăvară,

Grăbește-te maestre cât încă-i dimineață,

Tu să faci tabloul, că-l umplu eu de viață!